Х1аране ший къамаьле белгалдора, мел боккха мах болаш да цо гул а даь д1аяьздаь г1алг1ай къаман фаьльгаш, оаламаш, наьртех дола дувцараш, иштта цо ше даь этнографически йоазонаш. Цу йоазонашка 1илманхочо белгалйаьй г1алг1ай къаман керттера оамалаш. Доккхал а деш яьзду 1илманхочо г1алг1ай къамо лора а деш леладеча 1адатех. Царех да хьаьша т1аэцар, цун хьашташ лорадар, из ше лоравар, наха юкъе нийсхо лелаяр, къамашта юкъера доттаг1ал леладар, иштта кхы дуккха дараш а.